ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 176/2024 απόφασης Δημοτικού  Συμβουλίου του Δήμου Έδεσσας που αφορά
σε μόνιμα μέτρα ρύθμισης της κυκλοφορίας σε
Δημοτικές οδούς στην πόλη της Έδεσσας στα πλαίσια του έργου «Ανάπλαση οδού 25ης Μαρτίου».
Έγκριση της υπ’  αρ. 153/2024 απόφασης Δημοτικού Συμβουλίου του Δήμου Έδεσσας που αφορά σε
προσωρινές κυκλοφοριακές ρυθμίσεις σε Δημοτικές
οδούς στην πόλη της Έδεσσας στα πλαίσια υλοποίησης του έργου «Ανάπλαση οδού 25ης Μαρτίου».
Μεταβίβαση της άσκησης αρμοδιοτήτων σε Περιφερειακή Σύμβουλο-μερική κατάργηση της
υπ’ αρ. 14289/26.01.2024 (Β’ 798) απόφασης Περιφερειάρχη Δυτικής Μακεδονίας.
Έγκριση κυκλοφοριακών ρυθμίσεων, «Μονοδρόμηση της οδού Κασσάνδρας από την οδό Φιλο-
κτήτου έως την οδό Έκτορος», σύμφωνα με την
υπ’ αρ. 179/2024 Κανονιστική απόφαση του Δημοτικού Συμβουλίου Ιλίου.
Μερική τροποποίηση της υπ’  αρ. 19/2023
(Β’ 1089) πράξη αντιστοίχισης των υφιστάμενων
κλάδων και ειδικοτήτων του Οργανισμού Εσωτερικής Υπηρεσίας του Συνδέσμου Ύδρευσης Δή-
μου Καρδίτσας και λοιπών Δήμων με τους οριζόμενους στο π.δ. 85/2022 (Α’ 232) νέους κλάδους
και ειδικότητες.
ΑΠΟΦΑΣΕΙΣ
Αριθμ. 30847
(1)
Έγκριση της υπ’ αρ. 176/2024 απόφασης Δημοτικού  Συμβουλίου του Δήμου Έδεσσας που αφορά
σε μόνιμα μέτρα ρύθμισης της κυκλοφορίας σε Δημοτικές οδούς στην πόλη της Έδεσσας στα πλαί-
σια του έργου «Ανάπλαση οδού 25ης Μαρτίου».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) (ΚΟΚ), και ιδιαίτερα το άρθρο 52 όπως τροποποιήθηκε με το άρθρο 46 του ν. 3542/2007 «Τροποποιήσεις
διατάξεων του ΚΟΚ» (Α’ 50) και αντικαταστάθηκε με το
άρθρο 48 του ν. 4313/2014.
2. Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112).
3. Τα βασιλικά διατάγματα του 1956 (Α’ 47) «Περί καθορισμού των επαρχιακών οδών των Νομών του Κράτους».
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
5. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1880
17.04.2025 12:19:10
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-01-2015 (ΑΔΑ:
Ω37Χ1-2ΥΑ) εγκύκλιο της Γενικής Γραμματείας Υποδομών του Υπουργείου Υποδομών Μεταφορών και Δικτύων.
7. Το Κεφ. ΣΤ’ της παρ.  3 του άρθρου 40 του
ν.  4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
8. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107) .
9. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
10. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
11. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
12. Την υπ’ αρ. 86781/19-12-2022 απόφαση του
Υπουργού Εσωτερικών «Διορισμός του Ιωάννη Σάββα
του Κωνσταντίνου, στη θέση του μετακλητού Γραμματέα Αποκεντρωμένης Διοίκησης Μακεδονίας - Θράκης»
(ΥΟΔΔ 1183).
13. Την υπ’ αρ. 263518/22-12-2022 απόφαση του
Γραμματέα της Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδιοτήτων σε
οργανικές μονάδες της Αποκεντρωμένης Διοίκησης
Μακεδονίας-Θράκης και παροχή εξουσιοδότησης υπογραφής πράξεων και εγγράφων "Με εντολή Γραμματέα"
στους προϊσταμένους των οργανικών μονάδων της Αποκεντρωμένης Διοίκησης Μακεδονίας-Θράκης» (ΑΔΑ:
6ΚΚΖΟΡ1Υ-ΙΧΑ).
14. Την υπό στοιχεία ΥΠΕΝ/ΔΜΕΑΠΠ/124964/1564/
2022 απόφαση «Αντικατάσταση της υπ’ αρ. 52907/2099
υπουργικής απόφασης «Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους
των οικισμών που προορίζονται για την κυκλοφορία πεζών» (Β’ 6213).
15. Το υπ’ αρ. 92196/4-9-2024 έγγραφο της Διεύθυνσης
Διοίκησης της Αποκεντρωμένης Διοίκησης Μακεδονίας
Θράκης (ΑΔΜΘ) με το οποίο διαβιβάζεται στην υπηρεσία υπ’ αρ. 176/26-8-2024 απόφαση Δ.Σ. του θέματος
ελεγμένη ως προς το νομότυπο στη διαδικασία έκδοσης με την από 6/6/2024 κυκλοφοριακή μελέτη που τη
συνοδεύει, ελεγμένη θεωρημένη και εγκεκριμένη από
την αρμόδια Τεχνική Υπηρεσία του Δήμου Έδεσσας σε
ηλεκτρονική μορφή.
16. Το υπ’ αρ. 104166/11-10-2024 έγγραφο με το οποίο
γίνονται παρατηρήσεις και ζητούνται συμπληρωματικά
στοιχεία επι της μελέτης που συνοδεύει την Απόφαση
ΔΣ του θέματος.
17. Το υπ’ αρ. 14936/7-3-2025 έγγραφο της Διεύθυνσης Τεχνικών Υπηρεσιών Δήμου Έδεσσας με το οποίο
διαβιβάζεται στην υπηρεσία μας συμπληρωματική Τεχνική Έκθεση και αντίστοιχα Σχέδια (ΦΕΒΡΟΥΑΡΙΟΣ
2025), λαμβάνοντας υπόψη τις διατάξεις του άρθρου
34 του ΚΟΚ όπως έχουν τροποποιηθεί με το άρθρο 17
του ν. 4784/2021 (Α’ 40). Το παραπάνω έγγραφο πρωτοκολλήθηκε στην Υπηρεσία μας στις 11/3/2025 και έλαβε
τον υπ’ αρ. 21361.
18. Το υπ’ αρ. 8/72/25-3-2025 έγγραφο των ΚΤΕΛ
Ν. Πέλλας Α.Ε με το οποίο εκφράζει τη γνώμη του για τις
κυκλοφοριακές ρυθμίσεις του έργου του θέματος.
19. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού.
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις συμβάλλουν στην
εξυπηρέτηση των πολιτών και στη βελτίωση των κυκλοφοριακών συνθηκών της περιοχής, αποφασίζουμε:
Την έγκριση της υπ’ αρ. 176/26-8-2024 απόφαση Δ.Σ.
του Δήμου Έδεσσας που αφορά σε μόνιμα μέτρα ρύθμισης της κυκλοφορίας σε τμήματα των Δημοτικών οδών
25ης Μαρτίου, Λεωφόρου Νίκης, Στενημάχου, Λουή Παστέρ, Μελενίκου και Στρωμνίτσης στη πόλη της Έδεσσας,
αρμοδιότητας της Διεύθυνσης Τεχνικών Υπηρεσιών και
Πολεοδομίας του Δήμου Έδεσσας στα πλαίσια του έργου
«Ανάπλαση οδού 25ης Μαρτίου».
Με την παρούσα εγκρίνεται η μονοδρόμηση τμημάτων
των Δημοτικών οδών Μελενίκου, Λουή Παστέρ και Στρωμνίτσης, η χωροθέτηση πεζοδιαβάσεων, η αλλαγή διατο-
μής οδοστρώματος και η χωροθέτηση θέσεων στάθμευσης στο σύνολο των υπό παρέμβαση οδικών τμημάτων.
Αναλυτική περιγραφή των κυκλοφοριακών ρυθμίσεων
που εγκρίνονται με την παρούσα υπάρχει στην Απόφαση ΔΣ του θέματος (15ο σχ.) όπως έχουν τροποποιηθεί
μετά την εφαρμογή των διατάξεων του άρθρου 34 του
ν. 2696/1999 (ΚΟΚ) και έχουν διαβιβαστεί στην υπηρεσία
μας με το 17ο σχ. (ΦΕΒΡΟΥΑΡΙΟΣ 2025) εφόσον δεν αντίκεινται στους όρους και τις προϋποθέσεις της παρούσης.
Η εν λόγω έγκριση χορηγείται με τις εξής προϋποθέσεις:
1. Η χωροθέτηση των θέσεων στάθμευσης πάρα την
οδό οφείλει να τηρεί τους κανόνες και περιορισμούς του
άρθρου 34 του ν. 2696/1999 (ΚΟΚ) όπως έχουν τροποποιηθεί και ισχύουν με το άρθρο 17 του ν. 4784/16-3-
2021, Α’ 40). Η χωροθέτηση θέσης στάθμευσης λεωφορείου στο ύψος της συμβολής της οδού Λ. Νίκης με την
οδό Αγχιάλου αντίκειται στους περιορισμούς της παρ.  2γ
των εν λόγω διατάξεων.
2. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να
είναι σύμφωνες με τον Κώδικα οδικής κυκλοφορίας
(ΚΟΚ), τις προδιαγραφές του Υπουργείου Υποδομών,
Μεταφορών και Δικτύων και τις ισχύουσες Ευρωπαϊκές
προδιαγραφές.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
3. Τα επιμέρους χαρακτηριστικά των διαβάσεων πρέπει να συμφωνούν με τις αρχές σχεδιασμού της υπό στοι-
χεία Δ.13/ο/1372 υπουργική απόφαση (15Ο σχ.)
4. Την ευθύνη για την υλοποίηση των κυκλοφοριακών ρυθμίσεων θέματος έχει ο Δήμος Έδεσσας ο οποίος
υποχρεούται καθ’ όλη τη διάρκεια εφαρμογής τους να
αξιολογεί την αποτελεσματικότητα του σε σχέση με το
ευρύτερο δίκτυο κυκλοφορίας της πόλης, παρακολουθώντας και συντηρώντας τα σχετικά έργα.
5. Η εν λόγω έγκριση αφορά μόνο τα μόνιμα μέτρα
ρύθμισης της κυκλοφορίας και όχι την έγκριση της μελέτης εφαρμογής των κυκλοφοριακών ρυθμίσεων.
6. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την απόφαση του θέματος
7. Με την παρούσα Απόφαση δεν νομιμοποιούνται
και δεν υποκαθίστανται άλλες απαιτούμενες άδειες ή
εγκρίσεις που απαιτούνται για την υλοποίηση και την
λειτουργία του έργου.
Η παρούσα αφορά στην έγκριση του μέτρου ρύθμισης
της κυκλοφορίας Αρμόδιος φορέας για την επιλογή και
χωροθέτηση της κατάλληλης σήμανσης των κυκλοφοριακών ρυθμίσεων της παρούσης κατ’ εφαρμογή των
σχετικών Οδηγιών, είναι ο κατά περίπτωση αρμόδιος
φορέας συντήρησης της υπό παρέμβαση οδού, σύμφωνα με τις διατάξεις του άρθρου 10 του ν. 2696/1999
όπως τροποποιήθηκε.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
Η παρούσα απόφαση αναρτάται στο διαδίκτυο, στον
ιστότοπο του Προγράμματος «Διαύγεια», σύμφωνα με τις
διατάξεις του ν. 3861/2010 (Α’ 112) και δημοσιεύεται στην
Εφημερίδα της Κυβερνήσεως, σύμφωνα με το άρθρο 109
του ν. 2696/1999 (Α’ 57).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 9 Απριλίου 2025
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 30895
(2)
Έγκριση της υπ’ αρ. 153/2024 απόφασης Δημοτικού Συμβουλίου του Δήμου Έδεσσας που αφορά
σε προσωρινές κυκλοφοριακές ρυθμίσεις σε Δημοτικές οδούς στην πόλη της Έδεσσας στα πλαί-
σια υλοποίησης του έργου «Ανάπλαση οδού 25ης
Μαρτίου».
Ο ΓΡΑΜΜΑΤΕΑΣ
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) (ΚΟΚ), και ιδιαίτερα το άρθρο 52 αυτού, όπως τροποποιήθηκε με το άρθρο 46 του ν. 3542/2007 «Τροποποι-
ήσεις διατάξεων του ΚΟΚ» (Α’ 50) και αντικαταστάθηκε
με το άρθρο 48 του ν. 4313/2014.
2. Το ν. 3861/2010 ’’Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις’’
(Α’ 112).
3. Τα βασιλικά διατάγματα του 1956 (Α’ 47) περί καθορισμού των επαρχιακών οδών των Νομών του Κράτους.
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
5. Την υπό στοιχεία ΔΜΕΟ/ε/Ο/1308/1996 υπουργική απόφαση «Κατάταξη Εθνικών Οδών περιφερειακών
Αττικής, Στερεάς Ελλάδας, Θεσσαλίας, Ηπείρου, Μακεδονίας και Θράκης σε Βασικό (Πρωτεύον), Δευτερεύον
και Τριτεύον Εθνικό Οδικό Δίκτυο» (Β’ 30).
6. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
7. Την υπό στοιχεία ΔΟΥ/οικ/220/15-01-2015 εγκύκλιο
(ΑΔΑ: Ω37Χ1-2ΥΑ) της Γενικής Γραμματείας Υποδομών
του Υπουργείου Υποδομών Μεταφορών και Δικτύων.
8. Το Κεφ. ΣΤ’ της παρ. 3 του άρθρου 40 του ν. 4735/
2020 «Τροποποίηση του Κώδικα της Ελληνικής Ιθαγένειας, νέο πλαίσιο επιλογής διοικήσεων στον δημόσιο
τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
9. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση: 1) Οδηγιών Μελετών Οδικών Έργων
Κατακόρυφης Σήμανσης Αυτοκινητοδρόμων (ΟΜΟΕ ΚΣΑ), 2) Προδιαγραφών και Οδηγιών Σήμανσης Εκτε-
λούμενων Έργων (ΟΜΟΕ - ΣΕΕΟ)» (Β’ 905).
10. Το ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
11. Το ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
12. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
13. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
14. Την υπ’ αρ. 86781/19-12-2022 απόφαση του
Υπουργού Εσωτερικών «Διορισμός του Ιωάννη Σάββα
του Κωνσταντίνου, στη θέση του μετακλητού Γραμματέα Αποκεντρωμένης Διοίκησης Μακεδονίας - Θράκης»
(ΥΟΔΔ 1183).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
15. Την υπ’ αρ. 263518/22-12-2022 απόφαση του
Γραμματέα της Αποκεντρωμένης Διοίκησης Μακεδονίας - Θράκης με θέμα «Ανάθεση άσκησης αρμοδιοτήτων
σε οργανικές μονάδες της Αποκεντρωμένης Διοίκησης
Μακεδονίας-Θράκης και παροχή εξουσιοδότησης υπογραφής πράξεων και εγγράφων "Με εντολή Γραμμα-
τέα" στους προϊσταμένους των οργανικών μονάδων
της Αποκεντρωμένης Διοίκησης Μακεδονίας-Θράκης»
(ΑΔΑ: 6ΚΚΖΟΡ1Υ-ΙΧΑ).
16. Το υπ’ αρ. 89055/22-8-2024 έγγραφο της Διεύθυνσης Διοίκησης ΑΔΜΘ με το οποίο διαβιβάζεται
στην υπηρεσία η υπ’ αρ. 153/15-7-2024 απόφαση ΔΣ
του θέματος συνημμένη την κυκλοφοριακή μελέτη
που τη συνοδεύει, ελεγμένη ως προς τη διαδικασία
έκδοσης.
17. Το υπ’ αρ. 105670/14-10-2024 έγγραφο μας με το
οποίο ζητούνται συμπληρωματικά στοιχεία/διευκρινήσεις επι των κυκλοφοριακών ρυθμίσεων της ΑΔΣ του
θέματος.
18. Το υπ’ αρ. 15153/7-3-2025 έγγραφο Δήμου Έδεσσας με το οποίο με το οποίο διαβιβάζονται συμπληρω-
μένα η σχετική Τεχνική Έκθεση (Φεβρουάριος 2025) και
τα 16 σχετικά σχέδια που τη συνοδεύουν. Το παραπάνω έγγραφο πρωτοκολλήθηκε στην Υπηρεσία μας στις
11/3/2025 και έλαβε τον υπ’ αρ. 21371.
19. Το υπό στοιχεία Φ: 44/255-13-3-2024 έγγραφο των
ΚΤΕΛ Ν. ΠΕΛΛΑΣ Α.Ε με το οποίο εκφράζει τη γνώμη του
για τις κυκλοφοριακές ρυθμίσεις όπως εγκρίθηκαν με
την ΑΔΣ του θέματος.
20. Το γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού του
Δήμου.
21. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την εφαρμογή τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’ αρ. 153/2024 απόφασης Δημοτικού Συμβουλίου (Α.Δ.Σ) του Δήμου Έδεσσας που
αφορά σε προσωρινές κυκλοφοριακές ρυθμίσεις επί
των οδών: 25ης Μαρτίου, Λεωφ. Νίκης, Μελενίκου,
Παστέρ, Στρωμνίτσης και Στενημάχου, στη πόλη της
Έδεσσας, αρμοδιότητας της Διεύθυνσης Τεχνικών
Υπηρεσιών και Πολεοδομίας του Δήμου Έδεσσας στα
πλαίσια υλοποίησης του έργου: «Ανάπλαση οδού 25ης
Μαρτίου».
Αναλυτική περιγραφή των κυκλοφοριακών ρυθμίσεων
όπως εγκρίνονται με την παρούσα, υπάρχει στην κυκλοφοριακή μελέτη που συνοδεύει την Α.Δ.Σ του θέματος
(18ο σχ.), εφόσον δεν αντίκεινται στους όρους και τις
προϋποθέσεις της παρούσης.
Οι κυκλοφοριακές ρυθμίσεις της παρούσης θα πραγματοποιηθούν σε οκτώ συνολικά φάσεις και θα διατη-
ρούνται ανά φάση εργασιών υπό τις προϋποθέσεις των
σχετικών προδιαγραφών και σύμφωνα με τη κυκλοφοριακή μελέτη και το χρονοδιάγραμμα που συνοδεύει την
Απόφαση Δ.Σ του θέματος. Για την έναρξη υλοποίησης
της κάθε φάσης των κυκλοφοριακών ρυθμίσεων, θα πρέπει να έχουν αρθεί οι κυκλοφοριακές ρυθμίσεις της προ-
γενέστερης. Η έναρξη τους ορίζεται με την τοποθέτηση
της σχετικής εργοταξιακής σήμανσης σύμφωνα με την
κείμενη νομοθεσία (τοποθέτηση των οικείων πινακίδων,
σηματοδοτών ή των διαγραμμίσεων στο οδόστρωμα)
και την έγγραφη ενημέρωση όλων των εμπλεκόμενων
φορέων (αρμόδιο τμήμα Τροχαίας, αρμόδια Τεχνική υπηρεσία, ΚΤΕΛ, κ.λπ.).
Η εν λόγω έγκριση χορηγείται με τις εξής προϋποθέσεις:
1. Με την παρούσα εγκρίνονται τα μέτρα ρύθμισης της
κυκλοφορίας όπως εγκρίθηκαν με την ΑΔΣ του θέματος
και προέκυψαν από τη σχετική κυκλοφοριακή μελέτη η
οποία ελέγχθηκε και εγκρίθηκε από την αρμόδια τεχνική
υπηρεσία συντήρησης της υπό παρέμβαση οδού κατ’
εφαρμογή της παρ. 1 του άρθρου 52 του ΚΟΚ.
2. Η παρούσα απόφαση αφορά στην έγκριση των
μέτρων ρύθμισης της κυκλοφορίας και όχι της εργοταξιακής σήμανσης που συνοδεύει την Απόφαση Δ.Σ
του θέματος. Αρμόδιος φορέας για την έγκριση της
κατάλληλης εργοταξιακής σήμανσης κατ’ εφαρμογή
των σχετικών Οδηγιών, είναι ο κατά περίπτωση αρμόδιος φορέας συντήρησης της υπό παρέμβαση οδού,
σύμφωνα με το άρθρο 10 του ν. 2696/1999 όπως τροποποιήθηκε.
3. Τα γεωμετρικά χαρακτηριστικά, η σήμανση και η
εφαρμογή των περιοριστικών μέτρων θα είναι σύμφωνα
με τις Προδιαγραφές και Οδηγίες Σήμανσης Εκτελούμενων Έργων (ΟΜΟΕ - ΣΕΕΟ) (Β’ 905/2011) κατ’ εφαρμογή
των τυπικών σχεδίων και προσαρμοσμένα στα ιδιαίτερα
χαρακτηριστικά του υπό παρέμβαση οδικού δικτύου
(9ο σχ.).
4. Εφόσον από την αρμόδια υπηρεσία κρίνεται απαραίτητο, οι οδηγοί θα πρέπει να ενημερώνονται με πλη-
ροφοριακές πινακίδες για τις διαδρομές παράκαμψης
μέσω παρακείμενων οδών των κλειστών οδικών τμημάτων. Η χωροθέτηση της σήμανσης για την καθοδήγηση
των οδηγών στη διαδρομή παράκαμψης θα πρέπει να
είναι κατατοπιστική, έγκαιρη και ευκρινής κατ’ εφαρμογή των σχετικών Προδιαγραφών δεδομένου ότι ο
πλεονασμός μπορεί να επιφέρει σύγχυση στους χρήστες της οδού.
5. Η διαδοχή των εργασιών θα καθορίζεται με κριτήρια
την εύρυθμη λειτουργία της κυκλοφορίας.
6. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε να εξα-
σφαλίζει την επαρκή ορατότητα για την ασφαλή κίνηση
των χρηστών της οδού. Κατά τη διάρκεια της νύχτας, η
σήμανση θα πρέπει να προσαρμόζεται με την τοποθέτηση του κατάλληλου εξοπλισμού (αναλάμποντες φανοί,
κ.λπ.) που θα εξασφαλίζει την ασφάλεια των χρηστών
της οδού (οχημάτων και πεζών) κατά τη διέλευση τους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
7. Τα τμήματα που καταλήγουν στη ζώνη των εργασιών
και δύναται να μετατραπούν σε αδιέξοδο εφαρμόζεται η
σχετική ενημέρωση, κατ’ εφαρμογή του τυπικού Σχεδίου
3.1.4 του 9ου σχ.
8. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
9. Πριν την έναρξη των εργασιών θα πρέπει να γίνει
ενημέρωση των επιχειρήσεων που επηρεάζονται από
τις κυκλοφοριακές ρυθμίσεις του θέματος ώστε να εξασφαλίζεται η ανεμπόδιστη και με όρους ασφάλειας πρό-
σβαση και λειτουργία τους.
10. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
11. Οι κυκλοφοριακές ρυθμίσεις της παρούσης κατά τη
διάρκεια της λειτουργίας του εργοταξίου θα πρέπει να
υποστηρίζονται από σηματωρούς για την καθοδήγηση
ανά περίπτωση.
12. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις:
13. Μέσα στο ωράριο λειτουργίας θα πρέπει να είναι
δυνατή ανά πάσα στιγμή η άμεση απελευθέρωση σημασμένου διαδρόμου πλάτους κατ’ ελάχιστο 3,00m για
τη διέλευση οχημάτων ανάγκης εντός της ζώνης του
εργοταξίου, με τη μετακίνηση των αυτοκινούμενων δομικών μηχανημάτων και τη προσωρινή τους στάθμευση
σε προκαθορισμένες θέσεις.
14. Εκτός ωραρίου εργασίας, ο παραπάνω διάδρομος θα πρέπει να είναι προσβάσιμος από τα οχήματα
εκτάκτου ανάγκης, να είναι κατά μήκος ελεύθερος από
εμπόδια και να έχει ικανοποιητική βατότητα.
15. Καθ’ όλη της διάρκεια εφαρμογής των κυκλοφοριακών ρυθμίσεων της παρούσης θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών απ’ ‘όλους τους εμπλεκόμενους φορείς στο
πλαίσιο των αρμοδιοτήτων τους.
16. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την απόφαση Δ.Σ του θέματος
17. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Οι αρχές στις οποίες κοινοποιείται η παρούσα Απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 9 Απριλίου 2025
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Αριθμ. 59440
(3)
Μεταβίβαση της άσκησης αρμοδιοτήτων σε Περιφερειακή Σύμβουλο-Μερική κατάργηση της
υπ’ αρ. 14289/26.01.2024 (Β’ 798) απόφασης Περιφερειάρχη Δυτικής Μακεδονίας.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Την περ. ιγ της παρ. 1 του άρθρου 159, και των άρθρων 181 και 186 ν. 3852/2010 «Νέα Αρχιτεκτονική της
Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Την υπ’  αρ. 6405/19.1.2022 απόφαση Συντονιστή Αποκεντρωμένης Διοίκησης Ηπείρου  - Δυτικής
Μακεδονίας «Έγκριση του Οργανισμού Εσωτερικής
Υπηρεσίας της Περιφέρειας Δυτικής Μακεδονίας»
(Β’ 563).
3. Το άρθρο 9 του Κώδικα Διοικητικής Διαδικασίας και
(ν. 2690/1999, Α’ 45).
4. Την υπ’ αρ. 145/2023 απόφαση του Πολυμελούς
Πρωτοδικείου Κοζάνης, με την οποία ανακηρύχθηκε ο
Περιφερειάρχης και οι Περιφερειακοί Σύμβουλοι του
επιτυχόντος και των επιλαχόντων συνδυασμών της Περιφέρειας Δυτικής Μακεδονίας, όπως αυτή τροποποι-
ήθηκε με την υπό στοιχεία Α1984/2023 απόφαση του
Διοικητικού Εφετείου Θεσσαλονίκης.
5. Το από 10-1-2024 Πρακτικό Ορκωμοσίας της περιφερειακής συμβούλου, Ελένης Χονδροματίδου.
6. Την υπ’ αρ. 14289/26.01.2024 (Β’ 798) απόφαση Περιφερειάρχη Δυτικής Μακεδονίας με την οποία μεταβι-
βάστηκε η άσκηση αρμοδιοτήτων σε περιφερειακούς
συμβούλους της Περιφέρειας Δυτικής Μακεδονίας.
7. Την υπ’ αρ. 188443/25.11.2024 (ΑΔΑ: ΨΚΨΗ7ΛΨΚΥΣ) απόφαση Περιφερειάρχη Δυτικής Μακεδονίας,
με την οποία τροποποιήθηκε η υπ’ αρ. 170/20.01.2024
απόφαση ορισμού Θεματικών Αντιπεριφερειαρχών και
ορίστηκε Θεματικός Αντιπεριφερειάρχης ο Ιωάννης Κιοσές, με τομέα αρμοδιότητας Πολιτικής Προστασίας,
Κλιματικής Κρίσης και Π.ΑΜ.-Π.Σ.Ε.Α..
8. Την ανάγκη μερικής κατάργησης της υπ’ αρ. 14289/
26.01.2024 απόφασης Περιφερειάρχη Δυτικής Μακεδονίας καθώς ο περιφερειακός σύμβουλος, Ιωάννης Κιοσές,
στον οποίο είχε μεταβιβασθεί η άσκηση συγκεκριμένων
αρμοδιοτήτων έχει ήδη οριστεί Θεματικός Αντιπεριφερειάρχης, με τομέα αρμοδιότητας Πολιτικής Προστασί-
ας, Κλιματικής Κρίσης και Π.ΑΜ.-Π.Σ.Ε.Α.
9. Την ανάγκη μεταβίβασης συγκεκριμένων αρμοδιοτήτων από τον Περιφερειάρχη σε περιφερειακή σύμ-
βουλο στο πλαίσιο της αποκέντρωσης και της αποτελεσματικότερης άσκησης αυτών.
10. Το γεγονός ότι από την παρούσα προκαλείται δαπάνη σε βάρος του προϋπολογισμού της Περιφέρειας,
για την αντιμισθία της περιφερειακής συμβούλου και την
ύπαρξη σχετικής πίστωσης για το τρέχον και τα επόμενα έτη (σχετική η υπ’ αρ. 48652/26.03.2025 βεβαίωση
πίστωσης της Διεύθυνσης Οικονομικών Υπηρεσιών της
Περιφέρειας).
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Ι. Τη μεταβίβαση στην περιφερειακή σύμβουλο, Ελένη
Χονδροματίδου του Αναστασίου της άσκησης των παρακάτω συγκεκριμένων αρμοδιοτήτων ως ακολούθως:
ΤΟΜΕΑΣ ΣΥΜΠΕΡΙΛΗΨΗΣ:
Α. Από τη Διεύθυνση Κοινωνικής Μέριμνας (ΚΩΔ. ΥΜ2)
την αρμοδιότητα:
ΥΜ2.1.0.0-A1 Εφαρμογή προγραμμάτων για τις κοινωνικές ομάδες που χρήζουν ειδικής προστασίας, σύμφωνα
με την κείμενη νομοθεσία.
Β. Από τις Διευθύνσεις Δημόσιας Υγείας και Κοινωνικής
Μέριμνας των Περιφερειακών Ενοτήτων (ΚΩΔ. ΥΜ3) την
αρμοδιότητα:
ΥΜ3.2.0.0-A3 Εφαρμογή προγραμμάτων κοινωνικής
επανένταξης ευπαθών πληθυσμιακών ομάδων, σύμφωνα με την κείμενη νομοθεσία.
ΙΙ. Τη μερική κατάργηση της υπ’ αρ. 14289/26.01.2024
απόφασης Περιφερειάρχη Δυτικής Μακεδονίας ως προς
το στοιχείο ΙΙ αυτής και συγκεκριμένα ως προς τη μεταβίβαση στον περιφερειακό σύμβουλο, Ιωάννη Κιοσέ του
Αθανασίου της άσκησης των αρμοδιοτήτων του ΤΟΜΕΑ
ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ ΚΛΙΜΑΤΙΚΗΣ ΚΡΙΣΗΣ.
Κατά τα λοιπά ισχύει η υπ’ αρ. 14289/26.01.2024 απόφασή μας.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 10 Απριλίου 2025
Ο Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ
Ι
Αριθμ. απόφ. 042/2025
(4)
Έγκριση κυκλοφοριακών ρυθμίσεων, «Μονοδρόμηση της οδού Κασσάνδρας από την οδό Φιλο-
κτήτου έως την οδό Έκτορος», σύμφωνα με την
υπ’ αρ. 179/2024 Κανονιστική απόφαση του Δημοτικού Συμβουλίου Ιλίου.
ΤΟ ΔΗΜΟΤΙΚΟ ΣΥΜΒΟΥΛΙΟ ΙΛΙΟΥ
Έχοντας υπ’ όψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης»,
2. τα άρθρα 26, 52 και 109 του ισχύοντα Κώδικα Οδικής
Κυκλοφορίας (ν. 2696/1999, Α’ 57),
3. τα άρθρα 79 και 82, του Κώδικα Δήμων και Κοινοτήτων.
4. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ.
5. Την υπ’ αρ. 17343/20.03.2025 διαπιστωτική πράξη
του Γραμματέα της Αποκεντρωμένης Διοίκησης Αττικής
τεκμαιρόμενης έγκρισης της υπ’ αρ. 179/2024 απόφασης
του Δημοτικού Συμβουλίου, αποφασίζει:
Την έγκριση κυκλοφοριακών ρυθμίσεων, «Μονοδρόμηση της οδού Κασσάνδρας από την οδό Φιλοκτήτου
έως την οδό Έκτορος».
Η απόφαση αυτή να δημοσιευθεί στην Εφημερίδα της
Κυβερνήσεως.
Ίλιον, 27 Μαρτίου 2025
Ο Πρόεδρος
ΔΗΜΗΤΡΙΟΣ ΚΟΥΚΟΥΒΙΝΟΣ
Ι
Αριθμ. απόφ. 39
(5)
Μερική τροποποίηση της υπ’  αρ. 19/2023
(Β’ 1089) πράξη αντιστοίχισης των υφιστάμενων
κλάδων και ειδικοτήτων του Οργανισμού Εσωτερικής Υπηρεσίας του Συνδέσμου Ύδρευσης Δή-
μου Καρδίτσας και λοιπών Δήμων με τους οριζόμενους στο π.δ. 85/2022 (Α’ 232) νέους κλάδους
και ειδικότητες.
Η ΠΡΟΕΔΡΟΣ
ΤΟΥ ΣΥΝΔΕΣΜΟΥ ΥΔΡΕΥΣΗΣ
ΔΗΜΟΥ ΚΑΡΔΙΤΣΑΣ ΚΑΙ ΛΟΙΠΩΝ ΔΗΜΩΝ
Έχοντας υπόψη:
Τις διατάξεις:
1. Του άρθρου 58 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτης» (Α’ 87).
2. Τα άρθρα 86 και 247 του Δημοτικού και Κοινοτικού
Κώδικα (ν. 3463/2006, Α’ 114).
3. Των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο - Κλαδολόγιο)» (Α’ 232).
4. Την υπό στοιχεία ΔΙΠΑΑΔ/ΠΡΟΣ/429/ΟΙΚ.20353/
30.12.2022 (ΑΔΑ: Ψ5ΧΗ46ΜΤΛ6-ΒΨΘ) εγκύκλιο του
Υπουργείου Εσωτερικών για το νέο Προσοντολόγιο Κλαδολόγιο.
5. Τον Οργανισμού Εσωτερικής Υπηρεσίας του Συνδέσμου Ύδρευσης Δήμου Καρδίτσας και λοιπών Δή-
μων (Β’ 1005/1995) όπως τροποποιήθηκε με την υπ’ αρ.
10921/110775/2013 (Β’ 1573) όμοια.
6. Την υπ’ αρ. 19/2023 (Β’ 1089) απόφαση Προέδρου
περί αντιστοίχισης των υφιστάμενων κλάδων και ειδικοτήτων του Οργανισμού Εσωτερικής Υπηρεσίας του Συν-
δέσμου με τους οριζόμενους στο π.δ. 85/2022 (Α’ 232)
νέους κλάδους και ειδικότητες.
7. Την παρ. 2 του άρθρου 35 του ν. 5027/2023 σύμφωνα με την οποία, όπου στις κείμενες διατάξεις προ-
βλέπεται κλάδος ΤΕ Τεχνολογικών Εφαρμογών, αυτός
μετονομάζεται σε κλάδο ΤΕ Μηχανικών.
8. Την υπό στοιχεία ΔΙΠΑΑΔ/ΠΡΟΣ/429/οικ.20353/
30.12.2022 (ΑΔΑ: Ψ5ΧΗ46ΜΤΛ6-ΒΨΘ) εγκύκλιο του
Υπουργείου Εσωτερικών.
9. Το γεγονός ότι οι δύο (2) υφιστάμενες θέσεις του
Συνδέσμου, οι οποίες αντιστοιχήθηκαν με την υπ’ αρ. 19/
2023 (Β’  1089) απόφαση Προέδρου με την ονομασία
νέου κλάδου ως ΤΕ Τεχνολογικών Εφαρμογών, πρέπει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
να μετονομαστούν στο νέο κλάδο ΤΕ Μηχανικών σε εφαρμογή των διατάξεων της παρ. 2 του άρθρου 35 του
ν. 5027/2023.
10. Την υπ’ αρ. 7/65/24.01.2025 (Γ’ 562) απόφαση Προέδρου περί διορισμού του Κωνσταντίνου Γεωργιάδη του
Γεωργίου σε κενή οργανική θέση μόνιμου προσωπικού κλάδου/ειδικότητας ΠΕ Ηλεκτρολόγων Μηχανολόγων στο
πλαίσιο της Προκήρυξης 3ΓΒ/2023 ΑΣΕΠ.
11. Το υπ’ αρ. 194/05.03.2025 πρωτόκολλο ορκωμοσίας καθώς και την υπ’ αρ. 195/05.03.2025 έκθεση εμφάνισης
και ανάληψης καθηκόντων του ως άνω υπαλλήλου.
12. Το γεγονός ότι κατά την ορκωμοσία και ανάληψη υπηρεσίας του ως άνω υπαλλήλου είχε ήδη εκδοθεί η υπ’ αρ.
19/15.02.2023 (Β’ 1089) απόφαση Προέδρου περί αντιστοίχισης των υφιστάμενων κλάδων και ειδικοτήτων του
Οργανισμού Εσωτερικής Υπηρεσίας του Συνδέσμου Ύδρευσης Δήμου Καρδίτσας και λοιπών Δήμων, με τους οριζόμενους στο π.δ. 85/2022(Α’  232) νέους κλάδους και ειδικότητες, χωρίς να έχει γίνει αντιστοίχιση του κλάδου και
της ειδικότητας της θέσης που κατέλαβε ο εν λόγω υπάλληλος, δεδομένου ότι η θέση αυτή παρέμενε δεσμευμένη
μέχρι την πλήρωσή της, αποφασίζουμε:
Τροποποιούμε μερικώς την υπ’ αρ. 19/15.02.2023 (Β’ 1089) απόφαση Προέδρου, περί αντιστοίχισης των υφιστάμενων κλάδων και ειδικοτήτων του Οργανισμού Εσωτερικής Υπηρεσίας του Συνδέσμου Ύδρευσης Δήμου Καρδίτσας
και λοιπών Δήμων με τους οριζόμενους στο π.δ. 85/2022 (Α’ 232) νέους κλάδους και ειδικότητες και συγκεκριμένα:
1. Κατά το μέρος που αφορά το προσωπικό που ανήκει στο μετονομαζόμενο κλάδο της παρ. 2 του άρθρου 35
του ν. 5027/2023 και συγκεκριμένα στην παρ. Α «ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» με νέα
αντιστοίχιση ως κάτωθι:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ ΠΡΟΣΩΠΟΠΑΓΕΙΣ ΘΕΣΕΙΣ
1. ΚΑΤΗΓΟΡΙΑ ΤΕ
ΝΕΟΣ ΚΛΑΔΟΣ ΚΑΙ ΕΙΔΙΚΟΤΗΤΑ ΒΑΣΕΙ ΤΟΥ Π.Δ. 85/2022
ΝΕΑ ΑΝΤΙΣΤΟΙΧΙΣΗ ΚΑΤΟΠΙΝ
ΜΕΤΟΝΟΜΑΣΙΑΣ ΤΟΥ ΚΛΑΔΟΥ
(παρ. 2, άρθρου 35 του ν. 5027/2023)
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΤΕ ΤΕΧΝΟΛΟΓΙΚΩΝ
ΕΦΑΡΜΟΓΩΝ
ΤΕ ΗΛΕΚΤΡΟΛΟΓΩΝ
ΜΗΧΑΝΙΚΩΝ
ΤΕ ΤΕΧΝΙΚΩΝ
ΤΕ ΗΛΕΚΤΡΟΛΟΓΩΝ
ΜΗΧΑΝΙΚΩΝ
2. Προσθέτουμε και αντιστοιχίζουμε στην παράγραφο Α «ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ»
και ειδικότερα στο τέλος του πίνακα της 1. ΚΑΤΗΓΟΡΙΑ Π.Ε. μία (1) θέση και συγκεκριμένα τη θέση ΠΕ ΗΛΕΚΤΡΟΛΟΓΩΝ ΜΗΧΑΝΟΛΟΓΩΝ (υφιστάμενος κλάδος) διότι η θέση αυτή πληρώθηκε κατόπιν διορισμού στα πλαίσια της
Προκήρυξης 3ΓΒ/2023 του Α.Σ.Ε.Π ως κάτωθι:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
1. ΚΑΤΗΓΟΡΙΑ ΠΕ
ΥΦΙΣΤΑΜΕΝΟΣ ΚΛΑΔΟΣ
(πριν την πλήρωση της θέσης)
ΝΕΟΣ ΚΛΑΔΟΣ ΚΑΙ ΕΙΔΙΚΟΤΗΤΑ
(βάσει του Π.Δ. 85/2022)
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΠΕ ΗΛΕΚΤΡΟΛΟΓΩΝ
ΜΗΧΑΝΟΛΟΓΩΝ
ΠΕ ΜΗΧΑΝΙΚΩΝ
ΠΕ ΗΛΕΚΤΡΟΛΟΓΩΝ
ΜΗΧΑΝΙΚΩΝ
3. Διαγράφουμε από τον πίνακα των δεσμευμένων προς πλήρωση οργανικών θέσεων που δεν ΑΝΤΙΣΤΟΙΧΙΣΤΗΚΑΝ
με την υπ’ αρ. 19/2023 απόφαση Προέδρου, τη θέση ΠΕ ΗΛΕΚΤΡΟΛΟΓΩΝ ΜΗΧΑΝΟΛΟΓΩΝ, διότι αυτή πληρώθηκε
κατόπιν διορισμού στα πλαίσια της Προκήρυξης 3ΓΒ/2023 του Α.Σ.Ε.Π.
Από τις διατάξεις της παρούσας απόφασης δεν προκαλείται καμία επιπλέον δαπάνη σε βάρος του προϋπολογισμού του Συνδέσμου.
Κατά τα λοιπά ισχύει η υπ’ αρ. 19/15.02.2023 (Β’ 1089) απόφαση Προέδρου.
Η απόφαση αυτή να δημοσιευθεί στην Εφημερίδα της Κυβερνήσεως.
Καρδίτσα, 26 Μαρτίου 2025
Η Πρόεδρος
ΕΥΑΓΓΕΛΙΑ ΚΑΡΑΓΙΑΝΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1880/15.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201880.pdf | Tokens: 31660]